Gammalsvenskbys beliggenhet i Ukraina
**Kristoffer Tomasson Hoas** (født 31. mars 1877 i Gammalsvenskby i Ukraina i Tsarrussland, død 7. april 1941 i Roma socken på Gotland i Sverige var en svensk luthersk prest.

Liv og virke
------------

### Bakgrunn

Befolkningen i Gammalsvenskby kan spore sitt opphav tilbake til Dagö (Hiiumaa) i dagens Estland, tidligere en del av det svenske riket. I Katarina IIs periode forlot den svensktalende delen av befolkninga øya i august 1781 på grunn av løfter om at de skulle få fruktbar jord sør i Ukraina, på områder som nylig var kapret fra Det osmanske riket.

Kristoffer Hoas var sønn av bonden Thomas Hoas. Erter folkeskolen ble han i 1892 elev ved det tyske lærerseminariet i Sarata i Bessarabia og avla i 1896 klokkereksamen der.

### Virke i Gammalsvenskby

Hoas virket deretter som lærer, klokker og landssbysekreterær i Gammalsvenskby. I 1900 foretok han en studiereise til Sverige og fikk derved muligheter til å bygge opp et landsbybibliotek og ta imot jordbruksstøtte fra Sverige. Etter den russiske revolusjonen ble kirken i Gammalsvenskby overtatt av staten, og man trengte en gudstjenesteforretter fra landbyen. Kristoffer Hoas tok på seg oppgaven. 

**Luthersk prest:** Da det senere inntrådte roligere tider fikk Hoas mulighet til å reise til Sverige der han i 1922 ble presteviet av erkebiskop Nathan Söderblom. Kristoffer Hoas forble som prest i Gammalsvenskby til 1928, da det politiske klimaet igjen ble hardere. Hoas klarte da å få utreisetillatelse for å besøke Sverige.

### Sverige, Canada, Gotland

Vel ankommet bestemte han seg for å bli i Sverige og i stedet arbeide for å gi øvrige gammalsvenskbyboere mulighet til å emigrere. I 1929 klarte man å utvirke en slik tillatelse, og i 1929 ankom omkring 880 svenskbyboere til Trelleborg. Kristoffer Hoas møtte dem i Jönköping der de ble en kortere tid, og foretok også en reise til Canada sammen med en gruppe gammalsvenskbyboere for å undersøke muligheten til emigrasjon dit. Sammen med omkring 550 av gammalsvenskbyboerne valgte imidlertid Hoas i 1930 å bosette seg på Gotland. Frem til 1937 tjenestegjorde han som pastorsadjunkt i blant annet Sjonhem og Viklau

Referanser
----------

1. 1 2   estate inventory, «Gotlands norra häradsrätt (1900-) (I) FII:38 (1941-1941) Image 1690 / page 103 (AID: v419385.b1690.s103, NAD: SE/ViLA/20057)», side(r) 103, besøkt 26. april 2018[Hentet fra Wikidata]
2. 1 2 3 4   Svenskt biografiskt lexikon, «Kristoffer T Hoas», Svensk biografisk leksikon-ID 13673[Hentet fra Wikidata]
3. ↑   church death record, «Roma kyrkoarkiv, Lysnings- och vigselböcker, SE/ViLA/23067/E I/1 (1915-1943), bildid: 00006074\_00086», side(r) 42, besøkt 26. april 2018, «2,april,7,1,,Hoas, Kristofer Tomasson pastor emeritus?... Vallgården?, (18)77,18/3....235....grav 3.335»[Hentet fra Wikidata]
4. ↑   estate inventory, «Bouppteckningar Hoas, Kristoffer Tomasson: Gotlands norra häradsrätts arkiv (1900-) (SE/ViLA/20057) / FII:38, nr VT 1941:103», besøkt 25. april 2018[Hentet fra Wikidata]
5. 1 2   Sveriges dödbok, oppført som 18770318 Hoas, Kristofer Tomasson, besøkt 25. april 2018[Hentet fra Wikidata]

Kilder
------

* Sigfrid Hoas: (sv) Kristoffer T Hoas i *Svenskt biografiskt lexikon*

|  |  |
| --- | --- |
| Oppslagsverk/autoritetsdata | Svenskt biografiskt lexikon **·** Geni
 |